# Alessandro Manzoni
| Alessandro Manzoni |

|  | Suterot - Il Trionfo della Libertà (1801) - In morte di Carlo Imbonati (1806) - Urania (1809) - La Resurrezione (1812) - Il Nome di Maria (1813) - Il Natale (1813) - La Passione (1815) - Osservazioni sulla morale cattolica (1819) - Il Conte di Carmagnola (1820) - L'Adelchi (1822) - Il Cinque Maggio (1822) - I Promessi Sposi (1827) - Aguntanikeem - Storia della Colonna infame (1840) - Dell' Invenzione (1845) |

| Alessandro Manzoni |

|  | Suterot - Il Trionfo della Libertà (1801) - In morte di Carlo Imbonati (1806) - Urania (1809) - La Resurrezione (1812) - Il Nome di Maria (1813) - Il Natale (1813) - La Passione (1815) - Osservazioni sulla morale cattolica (1819) - Il Conte di Carmagnola (1820) - L'Adelchi (1822) - Il Cinque Maggio (1822) - I Promessi Sposi (1827) - Aguntanikeem - Storia della Colonna infame (1840) - Dell' Invenzione (1845) |

| Tuveli icde Suteroteem |


Alessandro Manzoni
{{Korikaf kroj|korik=Alessandro Manzoni|evleem=1785-1873|kira=Italiavaf suterotik}}
{{Teliz_toza}}
'''Alessandro tir tel taneaf berpotik ke witafa Italia'''


Ba 07/03/1785 koe Milano koe igeltafa anameda in koblir vey divekurerafa skeda ke gadikya, Giulia Beccaria nazbeik ke kotgrupafe Cesare Beccaria. Winugon, gadikye tiyir Pietro Manzoni guazaf biptik, vox tele tuwavafe lanon Giovanni Verri.

Bak 1792 mwedafa tolonga solkureyer aze Alessandro, rape sarefa mwa ve zavzoteyer do gadikye viunsumutune va in. Sardugal ke Alessandro soe zo tcalar kan gaanyara is nobara va yon suterotikap, vanmiaeon Vincenzo Monti, is va yon gugafamik ke Napoli divbliyinon irubas kaiki Marengo koe Milano.

Bak 1805 in tir 20<sup>-daf</sup> ise ko Paris va gadikya kazokever. Carlo Imbonati biptik do dan inya bliyir su awalkeyer. Gildura ke gadikya is nazbeik tir davafa nume Alessandro en zo droler ise zo brostar gan ware jotafa 43<sup>-dafa</sup> gadikya.

Ta vinura ke awalkera ke inaf fertik, in va ''In morte di Carlo Imbonati'' tanuskafa diejda bam bunyer. Koe bata diejda biptik klokenon turowinawer enide va gotisa linulara ke ageltucaf porik diver. Va gorukafa europafamafa arayafa anameda Alessandro di gruper.

Do gadikya in va suterotafa lospa ke Sophie Condorcet tiackon nobar. Va Claude Fauriel vanpitis napik deneon kogruper. Vayara va nelkaf lidopik (Pascal, Bossuet, ikz-) is yon francavaf pulukik va inafo undexo tulomantar.

Bak 1808 Manzoni va Henrietta-Louise Blondel nazbeikya ke omeltik ke Genève kurer. Bak 1809 va ''Urania'' vundafa ezla suter. Bak 1810 ba tcalasa bifa in do gadikya ko katalikeva va int dewelder. Ba 02/04/1810 divroidaks ke djobal koe tari askir da ko uja va int gelber, foliyison da kurenik al zo atayar, koe bata uja va in di toltrasir. In battode di wir va lore plataese ta tukristevawer. Battandon ko Italia do kurenik dimpir aze koe Milano aulon blitir. Dalebam tela inafa lonazbukafa suterotafa rekola tozuwer, dana bak 1823 waltodatar ise va in tukotgrupatar.

Wali 1812 is 1815, in va ''Yon Baerdaf Drom'' toz suter. Bak 1821 Manzoni koe intafa garia koe Brusuglio irubar lize va sutera va berpotap divrozas va Lombardia bokar. Koe bat berpot, ''[[Aguntanikeem (suterot)|I Promessi Sposi]]'', sutelayan wali 1825 is 1827, turestara ke Walter Scott turowinawer.

Batugale in va yona gaderopafa diejda wan suter, vanmiaeon ''Marzo 1821'' is ''Cinque Maggio'' tela sutelayana ba tusaneara va awalkera ke Napoléon is tisa listaf alkaf kobraks icde cugunaykafi bali ke bat ayik. Bat krent en zo krafiapatar gan [[Stendhal]] ise va kotgrupuca ke Manzoni webeter. Koe batyon krent wetce male is kale ke kote lidafe bibe va alka Manzoni rundar.

In va konaka folva dere suter, vanmiaeon ''Il Conte di Carmagnola'' bak 1820 is ''L’Adelchi'' bak 1822 ke dan xuta tir geja ke Carolus Magnus kev gazaxo ke Longobardaf Didier.

Radimi 1827, va suterotafa redura joke izvaf is yon avaf suteks Manzoni jovler. Poraceem is kotgrupuca bam va jontik yasasugawalk tulozijnad : zijnaf Henrietta kurenik ba 25/12/1823 awalker, puskeyenon golde 10 nazbara, azon baroya nazbeikya az adim gadikya silukon griawid.

In va ezlopa kotron jovler radimi awalkera ke Henrietta. Bak 1840 va nyobrafa Teresa Stampa-Borri toleon kurer. Batsareon, Manzoni dere suteper, vanmiaeon va ''Saggio comparativo sulla rivoluzione francese del 1789 e la rivoluzione italiana del 1859'' sanegatano bak 1889 radimi awalkera, is va konak suteks icde avadetce.

Bak 1861 toleaf kurenik awalker ise in zo koflir wetce Gazaxopulodik az Taneatisik va Avatanaratuzda bak 1862 aze bak 1870 va romafa wideyuca naler.

Ba 22/05/1873 koe Milano in awalker arti portafa abdiawalkera golde takalubera divlanison va uja. Caxa tiyir fawokafa.

|style="vertical-align: top;"|
{{Suterotik2
| yolt  = Alessandro Manzoni
| ewava = Francesco Hayez - Ritratto di Alessandro Manzoni.jpg
| pebuda= Alessandro Manzoni. Delt ke Francesco Hayez
| koblira = [[1785|07/03/1785]]
| koblixo = [[Milano]], refa [[Italia]]
| awalkera = [[1873|22/05/1873]]
| awalkexo = [[Milano]], [[Italia]]
| vedeyot = [[Italia]]
| ava   = [[:Italiava|Italiava]]
| suterinda = [[:Category:Ezlopa|Ezlopa]], [[:Category:Berpot|Berpot]]
| suterot   = <br>
*''Il Trionfo della Libertà'' (1801)
*''In morte di Carlo Imbonati'' (1806)
*''Urania'' (1809)
*''La Resurrezione'' (1812)
*''Il Nome di Maria'' (1813)
*''Il Natale'' (1813)
*''La Passione'' (1815)
*''Osservazioni sulla morale cattolica'' (1819)
*''Il Conte di Carmagnola'' (1820)
*''L'Adelchi'' (1822)
*''Il Cinque Maggio'' (1822)
*''I Promessi Sposi'' (1827) - [[Aguntanikeem (suterot)|Aguntanikeem]]
*''Storia della Colonna infame'' (1840)
*''Dell' Invenzione'' (1845) 
}}
|}

[[Loma:Berpot|Manzoni (Alessandro)]]
[[Loma:Italiavaf suteroteem|Manzoni (Alessandro)]]
[[Loma:Suterotik (blirizvama)|Manzoni (Alessandro)]]
[[Loma:XIX-eafa decemda|Manzoni (Alessandro)]]
[{"title": "| Alessandro Manzoni |", "data": {"Koblira": "07/03/1785, \u00b7 Milano, refa Italia", "Awalkera": "22/05/1873, \u00b7 Milano, Italia", "Vedeyot": "Italia", "Ava": "Italiava", "Suterind": "Ezlopa, Berpot"}}]